Bjørnar Tollan Jordet

Bjørnar Tollan Jordet (født 1986 i Tolga) er en norsk SV-politiker og lærer. Han er ordfører i Tolga og medlem av fylkestinget og fylkesutvalget i Innlandet fylkeskommune.

Han er oppvokst i Tolga kommune, og har sittet i kommunestyret der siden 2007. Han satt i formannskapet i perioden 2011 til 2015. 

Han var medlem av fylkestinget i Hedmark 2015–19, og var førstekandidat for Innlandet SV ved fylkestingsvalget 2019. Han var også første nestleder i det første fylkesstyret for Innlandet SV. Jordet var nestleder for Ungdommens Fylkesting i Hedmark 2004–2007.

Referanser 

Ordførere i Tolga
SV-politikere i Hedmark
Personer fra Tolga kommune
SV-ordførere i Innlandet